L’Estellés visita Altea
2025-07-24

L’alumnat de 1r de Batxillerat de l’IES Vicent Andrés Estellés de Burjassot, participant en el projecte d’intercanvi lingüístic en el qual està immers el centre educatiu, va visitar la localitat d’Altea, divendres passat 13 de maig retornant així la visita a l’alumnat de l’IES Altaia d’aqueixa localitat que, fa un parell de setmanes van gaudir d’una jornada coneixent Burjassot.

L’alumnat, dividit en grups, va haver de resoldre diferents reptes durant el recorregut pel nucli antic de la localitat alacantina. Després, en l’anomenada Altea la Vella, van tindre oportunitat de degustar les típiques coques de la Marina. Carrers de cases blanques amb la mar de fons, un paisatge increïble i un dia de complicitat i bon rotllo que els estudiants de l’Estellés segur que no obliden.